Xylaria

Xylaria (Supa Suluh) 250pxXylaria sp. Klasifikasi ilmiah Karajaan Fungi Divisi Ascomycota Kelas Sordariomycetes Ordo Xylariales Kulawarga Xylariaceae Marga XylariaHill ex Schrank (1789)

Xylaria (ᮟᮡᮜᮛᮤᮃ) nyaéta salasahiji marga supa tina kulawarga Xylariaceae. Di Tatar Sunda, supa ieu kacida dipikawanohna ku nami supa suluh atanapi supa ramo. Nami "supa suluh" nujul kana habitatna anu sering kapendak tumuwuh dina kai atanapi tumpukan suluh anu parantos buruk sarta jemlék.

 Karakteristik sarta Karagaman 
Marga Xylaria mangrupa salah sahiji marga panggedéna dina kulawarga Xylariaceae, kalayan jumlah spésiés anu kacatat sakitar 100 jinis di sakuliah dunya.Kirk, P.M., et al., Ainsworth & Bisby's Dictionary of the Fungi, (via Google Books), kaca 739. Wangun buahna (stroma) unik, lénjang siga ramo atanapi gada, kalayan palebah luarna anu hideung sarta kasar nalika parantos kolot. Bagian jero (konteks) supa ieu warnana bodas sarta miboga tékstur anu teuas siga kai (woody).Kandikere, R. Sridhar, et al., Advances in Macrofungi, kaca 122.

 Poténsi sarta Aplikasi Industri 
Salian ti peran ékologisna, supa suluh miboga poténsi biotéhnologi anu ageung. Panalungtikan némbongkeun yén marga ieu ngahasilkeun rupa-rupa énzim anu miboga kamampuh biogradasi, hususna dina ngancurkeun zat lignin dina kai.Sridhar, K.R., Industrially Important Fungi for Sustainable Development, kaca 718. Sanyawa metabolit sékundér anu dihasilkeun ku Xylaria ogé ditalungtik pikeun widang farmasi salaku bahan antioksidan sarta antimikroba.Arora, B., et al., Biology, Cultivation and Applications of Mushrooms, (2022).

 Habitat sarta Sumebarna 
Supa ieu sumebarna kacida lega di sakuliah dunya (kosmopolit), ti mimiti daérah tropis dugi ka daérah sedeng. Salaku supa saprofit, supa suluh miboga fungsi krusial dina siklus nutrisi leuweung ku cara ngancurkeun bahan organik tina tatangkalan anu parantos paéh.Rogers, J.D., The Genus Xylaria, (1986).

 Dicutat tina 

Kategori:Supa
Kategori:Fungi
Kategori:Biotéhnologi